PATVIRTINTA

 Vilniaus miesto savivaldybės

 administracijos direktoriaus

 2017 m. d.

 įsakymu Nr.

**Viešosios įstaigos dienos centro „Mes esame“ 2018 metų veiklos planas**

1. Viešosios įstaigos dienos centro „Mes esame“ (toliau – Centras) SSGG analizė

|  |  |
| --- | --- |
| Vidinės silpnosios pusės:1. Nepakankamas finansavimas darbuotojų kvalifikacijos kėlimui.2. Nedidelis darbo užmokestis ir ribotos galimybės finansiškai skatinti bei motyvuoti darbuotojus neleidžia pritraukti profesionalių ir perspektyvių darbuotojų.3. Centras įsikūręs Vilniaus miesto pakraštyje (N. Vilnios seniūnijoje). Tolimas atstumas nuo miesto centro ir kitų rajonų, nepatogus susisiekimas viešuoju transportu.4. Dalies neįgaliųjų mokymosi ir darbinių įgūdžių lavinimo motyvacijos stoka.5. Nepakankama lankytojų atsakomybė už veiklos rezultatus, nepasitikėjimas savo jėgomis.6. Pasyvus kai kurių tėvų dalyvavimas lankytojų ugdymo procese.7. Dėl sveikatos problemų prastas dalies lankytojų lankomumas (lanko ne visas dienas per savaitę).8. Specializuotos aplinkos trūkumas teikiant paslaugas asmenims, turintiems autizmo sindromą. | Vidinės stipriosios pusės:1. Socialiniai darbuotojai ir mokytojai turi reikiamą išsilavinimą ir kvalifikaciją.2. Stabili vidaus valdymo ir darbinio proceso organizavimo struktūra.3. Aktyviai dalyvaujama projektuose, juos rengiant ir dalyvaujant kaip partneriams.4. Centro internetinės svetainės pagalba vykdoma veiklos informacinė plėtra.5. Aktyviai vystoma sociokultūrinė veikla.6. Draugiški bendravimo santykiai.7. Jauki, patraukli neįgaliųjų mokymosi aplinka.8. Mokymosi adaptacinis laikotarpis.9. Ypatingas dėmesys skiriamas spec. poreikių lankytojams.10. Neįgaliesiems teikiama kvalifikuota socialinė pagalba atitinkanti jų poreikius.11. Neįgaliesiems teikiamos fizinio lavinimo, kineziterapijos, sveikatos priežiūros paslaugos ir psichologinės konsultacijos.12. Įvairios lankytojų užimtumo formos. |
| Išorinės galimybės:1. Lankytojų motyvavimo stiprinimas, individualaus darbas su jais plėtojimas.2. Lankytojų daromos pažangos ir pasiekimų analizė, vertinimas.3. Socialinių darbuotojų ir mokytojų kūrybiškumo plėtojimas.4. Aktyvus dalyvavimas įvairiuose projektuose.5. Papildomo ugdymo turinio ir formų įvairinimas.6. Papildomų rėmėjų ieškojimas.7. Naujų bendradarbiavimo su lankytojų tėvais formų taikymas.8. Metodinės išvykos į kitas to paties tipo įstaigas, siekiant pasisemti patirties ir inovacijų, partnerystės skatinimas. | Išorinės grėsmės:1. Nepakankamai aiški valstybės politika suaugusių asmenų, turinčių proto negalią, atžvilgiu.2. Skirtingą negalią turinčių asmenų telkimas Centre mažina socialinių paslaugų kokybę.3. Nepakankama tėvų įtaka mokinių mokymosi rezultatams.4. Kitų profesinių mokyklų ir profesinės reabilitacijos paslaugas teikiančių įstaigų konkurencija rengiant atskirų sričių specialistus.5. Nedideli darbuotojų atlyginimai, nors darbas psichologiškai alinantis.6. Pastaraisiais metais ateinančių naujų lankytojų darbingumo lygio sumažėjimas kelia abejonių dėl profesinio mokymo kokybės ir perspektyvų Centre. |

2. Tikslas ir uždaviniai / priemonės paslaugų teikimo srityje:

**Tikslas** – užtikrinti aukštą dienos socialinės globos paslaugų ir profesinio mokymo kokybę bei prieinamumą suaugusiems asmenims, turintiems proto ir kompleksinę negalią bei psichikos sutrikimų.

**Uždaviniai:**

1) Išsiaiškinti lankytojų poreikius ir į juos atsižvelgti;

2) Nuolat tobulinti socialinių paslaugų teikimą asmenims;

3) Ieškoti rėmėjų ir stiprinti bendradarbiavimą su kitomis įstaigomis ir organizacijomis dirbančiomis socialinėje srityje, dalintis patirtimi;

4) Stiprinti bendradarbiavimą su asmenų tėvais (globėjais/rūpintojais);

5) Vykdyti darbinio užimtumo ir integracines veiklas.

2.1. Metų darbo planas su planuojamais rodikliais:

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Paslaugos / veiklos pavadinimas | Atsakingas struktūrinis padalinys | Vietų skaičius | Planuojamas paslaugų gavėjų skaičius | Planuojamas paslaugų skaičius (per metus) | Pastabos / kokybiniai rodikliai  |
| 1. | *Dienos socialinė globa* | Direktoriaus pavaduotoja | 60 | 70 | 68460 |  |
| 1.1. | Informavimas ir konsultavimas | Vyresn. socialiniai darbuotojai | 60 | 70 | 9500 |  |
| 1.1.1. | Lankytojų informavimas ir konsultavimas | Vyresn. socialiniai darbuotojai | 60 | 70 | 7950 |  |
| 1.1.2. | Socialinis darbas su lankytojų šeimomis | Vyresn. socialiniai darbuotojai | 60 | 70 | 1500 |  |
| 1.1.3. | Ugdymo valandėlės bendraujant su mokiniais įvairiomis temomis | Vyresn. socialiniai darbuotojai | 21 | 11 | 50 |  |
| 1.2. | Tarpininkavimas ir atstovavimas tenkinant lankytojų interesus | Vyresn. socialiniai darbuotojai | 60 | 10 | 30 |  |
| 1.3. | Maitinimas | Vyr. virėja, dietistė | 60 | 70 | 22000 |  |
| 1.4. | Transporto paslaugos | Socialinio darbo organizatorius | 24 | 24 | 7480 |  |
| 1.4.1. | Periodinės transporto paslaugos, atsižvelgiant į lankytojų poreikius | Socialinio darbo organizatorius | 24 | 24 | 7000 |  |
| 1.4.2. | Transporto paslaugos tenkinant lankytojų sociokultūrinius poreikius | Socialinio darbo organizatorius | 24 | 24 | 480 |  |
| 1.5. | Socialinių įgūdžių ugdymas ir palaikymas | Vyresn. socialiniai darbuotojai | 60 | 70 | 17000 |  |
| 1.6. | Darbo terapijos ir užimtumo paslaugos | Užimtumo specialistai, vyresn. socialiniai darbuotojai | 51 | 55 | 10050 |  |
| 1.6.1. | Globos ir užimtumo grupė | Vyresn. socialinis darbuotojas | 8 | 13 | 2000 |  |
| 1.6.2. | Dailiųjų odos dirbinių gamintojų užimtumo grupė | Vyresn. socialinis darbuotojas | 5 | 5 | 1150 |  |
| 1.6.3. | Keramikos dirbinių gamintojų užimtumo grupė | Užimtumo specialistas | 6 | 5 | 900 |  |
| 1.6.4. | Medienos dirbinių gamintojų rankinių būdu užimtumo grupė | Užimtumo specialistas | 6 | 7 | 1450 |  |
| 1.6.5. | Siuvėjų-operatorių užimtumo grupė | Užimtumo specialistas | 8 | 8 | 1600 |  |
| 1.6.6. | Mezgimo rankine mezgimo mašina mezgėjų užimtumo grupė | Socialinio darbuotojo padėjėjas | 4 | 4 | 600 |  |
| 1.6.7. | Rankinio audimo audėjų užimtumo grupė | Užimtumo specialistas | 8 | 8 | 1200 |  |
| 1.6.8. | Pynėjų iš vytelių užimtumo grupė | Vyresn. socialinis darbuotojas | 6 | 5 | 1150 |  |
| 1.7. | Sociokultūrinės paslaugos | Vyr. socialinio darbo vadybininkas | 60 | 70 | 2400 |  |
| 1.7.1. | Kultūrinių renginių organizavimas | Vyr. socialinio darbo vadybininkas | 60 | 70 | 1200 |  |
| 1.7.2. | Išvykų organizavimas, muziejų, parodų lankymas | Vyr. socialinio darbo vadybininkė | 60 | 70 | 1200 |  |
| 2. | *Psichologinė pagalba* | Psichologas | 60 | 65 | 2400 |  |
| 2.1. | Individuali psichologinė pagalba | Psichologas | 60 | 25 | 800 |  |
| 2.2. | Grupinė psichologinė pagalba, relaksacijos grupių veikla | Psichologas | 60 | 40 | 1600 |  |
| 3. | *Kineziterapija* | Kineziterapeutas | 30 | 30 | 750 |  |
| 3.1. | Lankytojų fizinės būklės gerinimas pagal individualias programas | Kineziterapeutas | 30 | 30 | 750 |  |
| 4. | *Sveikatos priežiūros paslaugos* | Bendrosios praktikos slaugytoja | 60 | 40 | 300 |  |
| 4.1. | Klientų fizinės ir psichinės sveikatos būklės nuolatinis stebėjimas, iškilusių problemų sprendimas | Bendrosios praktikos slaugytoja,vyresn. socialiniai darbuotojai | 60 | 40 | 300 |  |
| 5. | *Profesinis mokymas* | Direktoriaus pavaduotoja,profesijos mokytojai | 21 | 21 (11\*) | 9500 |  |
| 5.1. | Dailiųjų odos dirbinių gamintojų klasė | Profesijos mokytojas | 7 | 7 (4\*) | 3455 |  |
| 5.2. | Keramikos dirbinių gamintojų klasė | Profesijos mokytojas | 7 | 7 (4\*) | 3455 |  |
| 5.3. | Siuvėjų-operatorių klasė | Profesijos mokytojas | 7 | 7 (3\*) | 2590 |  |
| 6. | *Fizinis lavinimas ir sportas* | Neformaliojo švietimo mokytojas | 60 | 54 | 6700 |  |
| 6.1.  | Fizinis lavinimas | Neformaliojo švietimo mokytojas | 21 | 21 | 1200 |  |
| 6.2. | Sporto studija | Neformaliojo švietimo mokytojas | 26 | 20 | 3500 |  |
| 6.3. | Šiaurietiškas vaikščiojimas su lazdomis | Vyresn. socialiniai darbuotojai | 13 | 13 | 2000 |  |
| 7. | *Meninis ugdymas* | Meninio ugdymo mokytojas | 60 | 40 | 3600 |  |
| 7.1. | Dainavimo užsiėmimai su lankytojų grupėmis | Meninio ugdymo mokytojas | 40 | 20 | 1200 |  |
| 7.2. | Dainavimo užsiėmimai su įstaigos lankytojų ansambliu | Meninio ugdymo mokytojas | 10 | 10 | 1600 |  |
| 7.3. | Individualūs dainavimo užsiėmimai | Meninio ugdymo mokytojas | 10 | 10 | 800 |  |

\* - skliausteliuose nurodytas mokinių skaičius, kurie mokosi specialybės pagal profesinio mokymo programas.

 2.2. Paslaugų teikimo procesų tobulinimas, inovacijos:

|  |  |  |  |  |
| --- | --- | --- | --- | --- |
| **Eil. Nr.** | **Veiksmai** | **Atsakingas asmuo** | **Terminas** | **Rezultatai** |
| 1. | Tobulinti paslaugų gavėjams sudaromas individualias programas. | Direktoriaus pavaduotoja | 2018-07-01 | Geriau atsižvelgiama į lankytojų individualius poreikius |
| 2. | Diegti naujus darbo organizavimo būdus (stiprinti komandinį darbą, pritaikyti naujus socialinio darbo metodus). | Direktoriaus pavaduotoja | 2018-07-01 | Pagerėja darbo organizavimas ir paslaugų kokybė |
| 3. | Plėtoti socialinį darbą su lankytojų tėvais (globėjais/rūpintojais). | Socialinio darbo organizatorius | Visus metus | Tampresni ryšiai su lankytojų tėvais (globėjais/rūpintojais) |
| 3.1. | Prognozuoti problemines situacijas ir intensyviau bendrauti su lankytojų tėvais (globėjais/rūpintojais). | Socialinio darbo organizatorius | Visus metus | Aktualių klausimų aptarimas, prireikus aplankyti iki 8 šeimų. |
| 3.2. | Intensyvinti bendradarbiavimą su lankytojų vyresnio amžiaus tėvais (globėjais/rūpintojais). | Socialinio darbo organizatorius | Visus metus | Aktualių klausimų aptarimas, prireikus aplankyti iki 8 šeimų. |
| 4. | Gerinti darbuotojų vidinę komunikaciją. | Direktoriaus pavaduotoja | Kartą per ketvirtį | Kartą per ketvirtį aptariami su darbuotojais komunikacijos klausimai |
| 4.1. | Skatinti darbuotojus dažniau naudotis informacijos perdavimu elektroninėje erdvėje. | Direktoriaus pavaduotoja | Visus metus | Efektyvesnis dalinimasis informacija, žiniomis, idėjomis |
| 4.2. | Aktyvinti horizontalų bendradarbiavimą tarp paslaugas teikiančių darbuotojų. | Direktoriaus pavaduotoja | Kartą per ketvirtį | Susirinkimų skaičius (4)Efektyvesnis socialinis darbas su lankytojais |
| 5. | Gerinti įstaigos išorinę komunikaciją. | Direktoriaus pavaduotoja | Kartą per mėnesį | Informacinių pranešimų skaičius |
| 5.1. | Periodiškai atnaujinti informaciją Centro internetinėje svetainėje vykdomas veiklas. | Direktoriaus pavaduotoja | Ne rečiau kaip kartą per mėnesį | Skaitytojams pateikiama aktuali informacija |
| 6. | Tobulinti transporto paslaugų teikimą neįgaliesiems atsižvelgiant į individualius lankytojų poreikius (pavėžėjimo laiko ir maršruto koregavimas, asmenų, naudojančių vežimėlius pavėžėjimas). | Socialinio darbo organizatorius | Kartą per ketvirtį | Atsižvelgiama į individualius klientų poreikius |
| 7. | Plėtoti bendradarbiavimą su kitomis įstaigomis ir organizacijomis. | Direktorius | Visus metus | Įgyvendintų projektų skaičius |
| 7.1. | Inicijuoti bendrus projektus valstybinėmis, savivaldybės, nevyriausybinėmis organizacijomis. | Direktorius | Visus metus | Įgyvendintų projektų skaičius |
| 8. | Savanorių pritraukimas. | Direktoriaus pavaduotoja | Visus metus | Savanorių skaičius nuo 2 iki 4 |

2.3. Paslaugų kokybės kontrolės priemonės:

| **Eil. Nr.** | **Vykdomos veiklos (funkcijos)** | **Teisės aktas/tvarkos** | **Veiklos atlikimo terminas** | **Darbuotojas atsakingas už darbų įvykdymą** |
| --- | --- | --- | --- | --- |
| 1. | Atsakingų valstybės ir savivaldybės institucijų išorinių vertinimų, auditų, patikrinimų registravimas ir nurodytų trūkumų šalinimas  |  | Pagal atliktą vertinimą | Direktorius |
| 2. | Centre teikiamų socialinių paslaugų kokybės patikra (lankytojų bylų patikrinimas, lankytojų ir jų artimųjų apklausa, apklausos rezultatų apibendrinimas ir paskelbimas) | Centro direktoriaus įsakymas | Iki 2018-07-01 | Direktoriaus pavaduotojaSocialinio darbo organizatorius |
| 3. | Atitikties socialinės globos normai įsivertinimasĮsivertinimo rezultatų paskelbimas  | Socialinės apsaugos ir darbo ministro 2007-02-20 įsakymas Nr.A1-46 "Dėl socialinės globos normų aprašo patvirtinimo" | Iki 2018-08-01 | Direktoriaus pavaduotojaSocialinio darbo organizatorius |
| 4. | Asmenų individualių socialinės globos planų (ISGP) parengimas | Socialinės apsaugos ir darbo ministro 2007-02-20 įsakymas Nr.A1-46 "Dėl socialinės globos normų aprašo patvirtinimo" | Visus metus 1 kartą per mėnesį (išskyrus birželio, liepos, rugpjūčio mėn.) | Direktoriaus pavaduotoja |
| 5. | Agresyvių veiksmų analizavimo aprašo pildymas  | Socialinės apsaugos ir darbo ministro 2007-02-20 įsakymas Nr.A1-46 "Dėl socialinės globos normų aprašo patvirtinimo" | Po kiekvieno agresijos pasireiškimo | Socialinio darbo organizatorius |

3. Tikslas ir uždaviniai/priemonės įstaigos ir žmogiškųjų išteklių valdymo srityje:

3.1. Įstaigos struktūros, personalo ir valdymo pokyčiai:

2014 – 2016 m. įgyvendinta paslaugų teikimo optimizacija. Pokyčiai įstaigos struktūroje nenumatomi.

Asmeninio asistento pareigybės aprašo parengimas – iki 2018-03-31.

Personalo pareiginių aprašų įvertinimas pagal naujausių teisės aktų reikalavimus ir koregavimas – pagal poreikį.

 Darbuotojų profesinės rizikos vertinimas – iki 2018-12-01.

3.2. Darbuotojų veiklos vertinimas, skatinimas, motyvavimas:

*Vertinimas:*

Darbuotojo įsivertinimo anketų parengimas – iki 2018-07-01

Darbuotojų įsivertinimo anketų analizė, įsivertinimo išvadų ir priemonių plano parengimas - iki 2018-08-01

Administracijos ir darbuotojų susirinkimai – pagal poreikį, bet ne rečiau 1 kartą per mėnesį.

*Motyvavimas:*

Darbuotojus pagal galimybes skatinti ir motyvuoti priedais prie atlyginimo, viešai įteikiamais padėkos raštais, sudarymu sąlygų reikštis darbuotojų iniciatyvoms.

3.3. Darbuotojų profesinės kompetencijos tobulinimas:

 Visi Centro darbuotojai atitinka jų pareigybėms nustatytus kvalifikacinius reikalavimus. Centro darbuotojai toliau nustatyta tvarka ir pagal galimybes dalyvaus profesinės kvalifikacijos tobulinimo mokymuose ir seminaruose.

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pareigybė** | **Dalyvių skaičius** | **Mokymai** | **Data, valandų skaičius** | **Atsakingas darbuotojas** |
| 1. | Direktorius | 1 | Seminarai, konferencijos, kiti mokymai | 2018 m., pagal poreikį ir skelbiamą informaciją | Direktorius |
| 2. | Direktoriaus pavaduotoja | 1 | Seminarai, konferencijos, kiti mokymai | 2018 m., pagal poreikį ir skelbiamą informaciją | Direktoriaus pavaduotoja |
| 3. | Socialinio darbo organizatorius | 1 | Seminarai, konferencijos, kiti mokymai | 2018 m., pagal poreikį ir skelbiamą informaciją | Direktoriaus pavaduotoja |
| 4. | Vyresn. socialiniai darbuotojai | 10 | Seminarai, konferencijos, kiti mokymai | Visus metus, kiekvienam darbuotojui iki 16 val. | Direktoriaus pavaduotoja |
| 5. | Socialinio darbuotojo padėjėjai | 6 | Kvalifikacijos kėlimo mokymai | Visus metus, kiekvienam darbuotojui iki 16 val. | Direktoriaus pavaduotoja |
| 6. | Vyr. buhalteris | 1 | Pagal poreikį ir paskelbtą informaciją | 2018 m. | Vyr. buhalteris |
| 7. | Sveikatos priežiūros darbuotojai | 2 | Pagal poreikį ir sveikatos priežiūros licencijos reikalavimus | 2018 m. | Bendrosios praktikos slaugytoja,Kineziterapeutas |

4. Uždaviniai/priemonės įstaigos veiklos organizavimo srityje:

4.1. Patalpų priežiūra ir remontas:

Numatomas Centro pagrindinių laiptų atnaujinimas, automatinių lauko teritorijos vartų įrengimas, patalpų apsaugos ir priešgaisrinės saugos signalizacijos modernizavimas, sanitarinių mazgų ir persirengimo-dušo patalpų remontas.

4.2. Materialinės bazės gerinimas (darbo vietų įrengimas, darbo priemonės, transporto priemonės, IT, įrenginiai ir priemonės, reikalingos paslaugoms teikti ir kt.):

 Numatoma įsigyti naujos kompiuterinės įrangos.

 5. Planuojama projektinė veikla:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Projekto pavadinimas** | **Tikslas, planuojamos veiklos ir laukiamas rezultatas** | **Partneriai** | **Finansavimas** | **Įgyvendinimo laikotarpis** |
| 1. | Sutrikusio intelekto suaugusių žmonių meninių gebėjimų ugdymas ir kūrybinė savirealizacija | Padėti atskleisti neįgaliųjų meninius gebėjimus, suteikti neįgaliesiems kūrybinės savirealizacijos galimybę, pasitenkinimą kūrybos procesu, pasitikėjimą savimi.Planuojami audimo, piešimo, tapybos, siuvimo darbai dalyvaujant neįgaliesiems, jų mokytojams bei profesionaliems menininkams.Rezultatas - padaryti konkrečius gaminius ir juos eksponuoti parodose, supažindinant visuomenę su neįgaliųjų kūryba, jų integravimo į visuomenę galimybėmis. | Vilniaus dailės akademijos Tekstilės ir dizaino katedra | Lietuvos kultūros taryba, VšĮ dienos centras „Mes esame“ | 2018 m. |

6. Finansiniai ištekliai (planuojami pagal lėšų šaltinius ir išlaidų rūšis, lyginant su einamųjų metų patvirtintu biudžetu, esant mažėjimui ar didėjimui – įvardinamos priežastys; nurodoma paslaugos teikimo kaštų sandara (procentine išraiška pagal lėšų šaltinius):

 Planuojamos lėšos įstaigos veiklai vykdyti 2018 m.:

 1) Vilniaus miesto savivaldybės lėšos – 517300 Eur (88,3 proc. visų lėšų).

 2) Valstybės biudžeto lėšos – 41000 Eur (7 proc. visų lėšų).

 3) Centro lankytojų įnašai už teikiamas dienos socialinės globos paslaugas – 22000 Eur (3,7 proc. visų lėšų).

 4) Kitos lėšos (parama, GPM 2 proc., pajamos už parduotus dirbinius) – 5700 Eur (1 proc. visų lėšų).

 Iš viso: 585900 Eur.

 Paslaugų teikimo kaštai: fiksuoti sudaro 70 – 85 proc. bendrųjų kaštų ir 15 – 30 proc. kintami kaštai.

| **Finansavimo šaltinis** | **2017 m. (su patikslinimu)** | **2018 m.** | **Pokytis (proc.)** | **Pokyčio priežastys** |
| --- | --- | --- | --- | --- |
| Vilniaus miesto savivaldybės lėšos | 456000 Eur | 517300 Eur | 12 proc. | Padidėjęs darbo užmokestis |
| Valstybės biudžeto lėšos | 39000 Eur | 41000 Eur | 5 proc. | Dotacija už Centrą lankančius sunkią negalią turinčius asmenis, kurių skaičius auga |
| Centro lankytojų įnašai už teikiamas dienos socialinės globos paslaugas | 21000 Eur | 22000 Eur | 5 proc. | Padidėjęs paslaugų gavėjų skaičius |
| Kitos lėšos (parama, GPM 2 proc., pajamos už parduotus dirbinius) | 5700 Eur | 5700 Eur | 0 proc. | Nusistovėjęs rėmėjų skaičius ir skiriamos paramos dydis, stabilios pajamos už parduotus dirbinius |

 7. Kitos planuojamos veiklos (pvz. išorinė komunikacija, iniciatyvos, akcijos ir pan.):

 Tradiciškai planuojame dalyvauti Vilniuje vykstančiose mugėse ir parodose, kuriose neįgalieji gali pristatyti savo kūrybą: Kaziuko mugėje, neįgaliųjų kūrybos šventėje „Tau, Vilniau!“, kalėdinėse mugėse įvairiose įstaigose ir organizacijose, organizuoti neįgaliųjų darbų parodą Vilniaus dailės akademijos galerijose. Bendradarbiausime su esamais rėmėjais ir ieškosime naujų.